El Salvador (Spaans: [el salβaˈðoɾ], luister (hulp·inligting); letterlik: "die verlosser"), amptelik die Republiek El Salvador (Spaans: República de El Salvador), is 'n republiek in Sentraal-Amerika. El Salvador beslaan 'n oppervlakte van 21 041 km² en het 'n bevolking van 6 344 722 in 2016 gehad. Die land grens aan Guatemala in die noordweste, die Stille Oseaan in die suidweste en Honduras in die noordooste. Die hoofstad en grootste stad is San Salvador, gevolg deur Santa Ana. Die gebied is oorspronklik in Nahuatl Cōzcatlān (Spaans: "Cuzcatlán") genoem wat "die land van kosbare dinge" beteken. Die Spaanse conquistador Pedro de Alvarado het dit Provincia De Nuestro Señor Jesus Cristo, El Salvador Del Mundo ("Provinsie van ons Here Jesus Christus, die Verlosser van die Wêreld") genoem, dikwels verkort as "El Salvador".
(Spaans vir: "Volkslied van El Salvador")
• Internasionale erkenning
12 Junie 1824
18 Februarie 1841
24 Junie 1865
21 041 km2 (148ste)
6 344 722 (99ste)
5 744 113
303,1 / km2 (47ste)
785,0 / myl2
$55,731 miljard (101ste)
$8 313 (111ste)
$26,871 miljard (103de)
$4 008 (113de)
MOI (2017) 0,674 (121ste) – medium
Gini (2017) 38 – medium
a. Die Amerikaanse dollar is die gebruikte geldeenheid. Finansiële inligting kan in VSA-dollar en Salvadoriaanse colón uitgedruk word, maar laasgenoemde is uit sirkulasie.
Nasa-Satellietbeeld van El Salvador
Topografiese kaart van El Salvador
Klimaatsones in El Salvador volgens die Köppen-klimaatklassifikasie
El Salvador is die kleinste van die Sentraal-Amerikaanse republieke en word slegs deur die Stille Oseaan bespoel. Die belangrikste fisiese kenmerk van die land is 'n vulkaniese hoogland met pieke van oor die 2 000 m. Die valleie tussen die pieke is sowat 600 m bo seevlak. Die grond, afkomstig van verweerde lawe en vulkaniese as, is baie ryk. Koffiebone groei welig in hierdie valleie en koffie dra baie by tot die land se uitvoer.
El Salvador is vir eeue deur Meso-Amerikaanse beskawings soos Pipil, Lenca en Maja bevolk. Van die vernaamste argeologiese vondsplekke is Joya de Cerén, ook "Pompeii van die Amerikas" genoem. Ná die Spaanse verowering van die Asteekse Ryk onder Hernán Cortés in 1521–1523 is die hele Sentraal-Amerika by die Spaanse Ryk ingelyf en het onder die gesag van Nieu-Spanje gekom. Met die Meksikaanse Onafhanklikheidsoorlog van 1810–1821 het dit deel geword van die kortstondige Eerste Meksikaanse Keiserryk. Die vyf Sentraal-Amerikaanse republieke het in 1823 van Meksiko afgeskei en vervolgens die Federale Republiek van Sentraal-Amerika gestig. In 1838 het dit egter verbrokkel en van die vyf republieke het hul onafhanklikheid verklaar.
El Salvador se geskiedenis vanaf die 19de tot die middel-20ste eeu is gekenmerk deur politieke en ekonomiese instabiliteit met staatsgrepe, rewolusies en die opvolging van outoritêre heersers. In Julie 1969 eis die Sokkeroorlog tussen El Salvador en Honduras sowat 2 000 slagoffers binne in 'n week. Vervolgens het die Salvadoriaanse Burgeroorlog (1979–1992) tussen die militêre regering en 'n koalisie van linkse guerrillagroepe uitgebreek. Dit is met die Chapultepec-vredesooreenkomste beëindig en 'n grondwetlike veelparty-republiek is gevestig. In 2001 is die Salvadoriaanse colón deur die Amerikaanse dollar vervang. El Salvador het begin om sy ekonomie te diversifiseer en beskik nou oor een van die hoër ontwikkelde ekonomie van Sentraal-Amerika (na Panama, Costa Rica en Belize), veral as gevolg van 'n voortgesette vinnige industrialisering.
↑ (en) David Scott FitzGerald (22 April 2014). Culling the Masses. Harvard University Press. p. 363. ISBN 978-0-674-36967-2. Besoek op 23 Oktober 2019.
↑ (en) "World Population Prospects: The 2017 Revision". ESA.UN.org (custom data acquired via website). United Nations Department of Economic and Social Affairs, Population Division. Besoek op 23 Oktober 2019.
↑ 4,0 4,1 4,2 4,3 (en) "El Salvador". Internasionale Monetêre Fonds. Oktober 2019. Besoek op 23 Oktober 2019.
↑ (en) "El Salvador". Wêreldbank. Besoek op 23 Oktober 2019.
↑ (es) "Main Aspects of the Law". bcr.gob.sv. Geargiveer vanaf die oorspronklike op 8 Julie 2007. Besoek op 8 Julie 2007.
↑ (en) Greg Nickles (2002). El Salvador: The People and Culture. Crabtree Pub. p. 6. ISBN 978-0-7787-9368-7.
↑ (en) Jeni Klugman (2010). "Human Development Report 2010" (Report). Palgrave Macmillan. p. 152. Besoek op 23 Oktober 2019.
(en) "El Salvador". Encyclopædia Britannica. Besoek op 23 Oktober 2019.
(en) "Ecuador". Central Intelligence Agency. Besoek op 23 Oktober 2019.
Kennis, 1980, ISBN 0-7981-0823-1, volume 1, bl. 112
Toerisme-inligting oor El Salvador op Wikivoyage
Ontsluit van "https://af.wikipedia.org/w/index.php?title=El_Salvador&oldid=2082441"
Last edited on 2 Desember 2019, at 06:08